CELEX: 52019PC0348
Language: sl
Date: 2019-07-25
Title: Predlog SKLEP SVETA o stališču, ki se v imenu Evropske unije zastopa v Odboru SGP, ustanovljenem z Vmesnim sporazumom, ki vodi k sporazumu o gospodarskem partnerstvu, med Evropsko skupnostjo in njenimi državami članicami na eni strani in pogodbenico Srednjo Afriko na drugi strani, v povezavi s sprejetjem seznama razsodnikov

EVROPSKA KOMISIJA
            Bruselj, 25.7.2019
            COM(2019) 348 final
            2019/0160(NLE)
            Predlog
            SKLEP SVETA
            o stališču, ki se v imenu Evropske unije zastopa v Odboru SGP, ustanovljenem z Vmesnim sporazumom, ki vodi k sporazumu o gospodarskem partnerstvu, med Evropsko skupnostjo in njenimi državami članicami na eni strani in pogodbenico Srednjo Afriko na drugi strani, v povezavi s sprejetjem seznama razsodnikov
            
               
         
         
            
               OBRAZLOŽITVENI MEMORANDUM
            
            
               1.Predmet urejanja predloga
            
            
               Ta predlog se nanaša na sklep o stališču, ki se v imenu Evropske unije (v nadaljnjem besedilu: Unija) zastopa v Odboru SGP, ustanovljenem z Vmesnim sporazumom, ki vodi k sporazumu o gospodarskem partnerstvu, med Evropsko skupnostjo in njenimi državami članicami na eni strani in pogodbenico Srednjo Afriko na drugi strani (v nadaljnjem besedilu: Sporazum)
                  1
               , v povezavi s predvidenim sprejetjem seznama posameznikov, ki so pripravljeni in usposobljeni za opravljanje funkcije razsodnika.
            
            
               2.Ozadje predloga
            
            
               2.1Vmesni sporazum o gospodarskem partnerstvu med Evropsko unijo in Srednjo Afriko
            
            
               
                  Cilj Sporazuma je vzpostaviti začetni okvir za celovit regionalni sporazum o gospodarskem partnerstvu, skladen s Sporazumom iz Cotonouja. Pogodbenico Srednjo Afriko do zdaj sestavlja Republika Kamerun. Sporazum se začasno uporablja od 4. avgusta 2014.
               
            
            
               2.2Odbor SGP
            
            
               
                  Odbor SGP je skupni institucionalni organ Sporazuma. V členu 92 Sporazuma je določeno, da je Odbor SGP odgovoren za upravljanje vseh področij, zajetih v Sporazumu, in izvajanje vseh nalog, navedenih v njem. Odbor SGP sprejema odločitve s soglasjem. Delovanje Odbora SGP je opisano v poslovniku
                     2
                  . 
               
            
            
               2.3Predvideni akt Odbora SGP
            
            
               
                  Odbor SGP mora na svoji peti seji dne [datum] sprejeti odločitev o sprejetju seznama razsodnikov (v nadaljnjem besedilu: predvideni akt) v skladu s členom 85 Sporazuma. 
               
               
                  Člen 85(1) Sporazuma določa, da „Odbor SGP izdela seznam 15 posameznikov, ki so pripravljeni in usposobljeni za opravljanje funkcije razsodnika. “
               
               
                  S predvidenim aktom naj bi se pripravil seznam petnajstih posameznikov, ki bi lahko opravljali funkcijo razsodnika v okviru postopka za reševanje sporov v skladu z naslovom VI Sporazuma. Sprejetje tega seznama je ključno za dokončanje operativnega okvira za določbe Sporazuma, povezane s preprečevanjem in reševanjem sporov.
               
            
            
               3.Stališče, ki se zavzame v imenu Unije
            
            
               
                  Ta predlog sklepa Sveta določa stališče, ki se v imenu Evropske unije zastopa v Odboru SGP, ustanovljenem z Vmesnim sporazumom, ki vodi k sporazumu o gospodarskem partnerstvu, med Evropsko skupnostjo in njenimi državami članicami na eni strani in pogodbenico Srednjo Afriko na drugi strani, v povezavi s predvidenim sprejetjem seznama posameznikov, ki so pripravljeni in usposobljeni za opravljanje funkcije razsodnika v skladu s členom 85 Sporazuma.
               
               
                  Pogodbenici Sporazuma sta se dogovorili o tem osnutku sklepa, ga parafirali na četrtem zasedanju Odbora SGP dne 18. in 19. februarja 2019 ter bi ga morali ob upoštevanju postopkov odločanja Evropske unije sprejeti na naslednji seji Odbora SGP, ki naj bi potekala konec leta 2019.
               
               
                  Ta sklep je bistven za uveljavljanje določb iz naslova VI o preprečevanju in reševanju sporov ter posledično za zagotavljanje nemotenega izvajanja Sporazuma.
               
            
            
               4.Postopkovna pravna podlaga
            
            
               4.1Postopkovna pravna podlaga
            
            
               4.1.1Načela
            
         
         
            
               
                  V členu 218(9) Pogodbe o delovanju Evropske unije (v nadaljnjem besedilu: PDEU) so predvideni sklepi o določitvi „stališč, ki naj se v imenu Unije zastopajo v organu, ustanovljenem s sporazumom, kadar ta organ sprejema akte s pravnim učinkom, razen aktov o spremembah ali dopolnitvah institucionalnega okvira sporazuma“.
               
               
                  Pojem „akti s pravnim učinkom“ vključuje akte, ki imajo pravni učinek po pravilih mednarodnega prava, ki urejajo zadevni organ. Vključuje tudi instrumente, ki nimajo zavezujočega učinka po mednarodnem pravu, vendar lahko „odločilno vpliva[jo] na vsebino ureditve, ki jo [sprejme] zakonodajalec Unije
                     3
                  “.
               
            
            
               4.1.2Uporaba v obravnavanem primeru
            
            
               Odbor SGP je organ, ustanovljen z Vmesnim sporazumom, ki vodi k sporazumu o gospodarskem partnerstvu, med Evropsko skupnostjo in njenimi državami članicami na eni strani in pogodbenico Srednjo Afriko na drugi strani.
            
            
               Akt, ki naj bi ga sprejel Odbor SGP, je akt s pravnim učinkom. Predvideni akt bo v skladu s členom 85 Sporazuma zavezujoč v mednarodnem pravu.
            
            
               Predvideni akt ne dopolnjuje ali spreminja institucionalnega okvira Sporazuma.
            
            
               Postopkovna pravna podlaga za predlagani sklep je zato člen 218(9) PDEU.
            
            
               4.2Materialna pravna podlaga
            
            
               4.2.1Načela
            
            
               Materialna pravna podlaga za sklep iz člena 218(9) PDEU je odvisna predvsem od cilja in vsebine predvidenega akta, glede katerega se zastopa stališče v imenu Unije. Če ima predvideni akt dva cilja ali elementa in če je eden od teh ciljev ali elementov glavni, drugi pa postranski, mora sklep iz člena 218(9) PDEU temeljiti na samo eni materialni pravni podlagi, in sicer na tisti, ki se zahteva za glavni ali prevladujoči cilj ali element.
            
            
               4.2.2Uporaba v obravnavanem primeru
            
            
               Glavni cilj in vsebina predvidenega akta se nanašata na skupno trgovinsko politiko. Materialna pravna podlaga za predlagani Sklep je torej člen 207 PDEU.
            
            
               4.3Zaključek
            
            
               Pravna podlaga predlaganega sklepa bi moral biti prvi pododstavek člena 207(4) PDEU v povezavi s členom 218(9) PDEU.
            
            
               2019/0160 (NLE)
            
            
               Predlog
            
            
               SKLEP SVETA
            
            
               o stališču, ki se v imenu Evropske unije zastopa v Odboru SGP, ustanovljenem z Vmesnim sporazumom, ki vodi k sporazumu o gospodarskem partnerstvu, med Evropsko skupnostjo in njenimi državami članicami na eni strani in pogodbenico Srednjo Afriko na drugi strani, v povezavi s sprejetjem seznama razsodnikov
            
            
               SVET EVROPSKE UNIJE JE –
            
            
               ob upoštevanju Pogodbe o delovanju Evropske unije (v nadaljnjem besedilu: PDEU) in zlasti prvega pododstavka člena 207(4) v povezavi s členom 218(9) PDEU, 
            
         
         
            
               ob upoštevanju Vmesnega sporazuma, ki vodi k sporazumu o gospodarskem partnerstvu, med Evropsko skupnostjo in njenimi državami članicami na eni strani in pogodbenico Srednjo Afriko na drugi strani (v nadaljnjem besedilu: Sporazum)
                  4
               ,
            
            
               ob upoštevanju predloga Evropske komisije,
            
            
               ob upoštevanju naslednjega:
            
            
               (1)Sporazum je bil v imenu Evropske unije (v nadaljnjem besedilu: Unija) sklenjen s Sklepom 2009/152/ES
                  5
                in se začasno uporablja od 4. avgusta 2014.
            
            
               (2)V skladu s členom 85(1) Sporazuma Odbor SGP izdela seznam posameznikov, ki so pripravljeni in usposobljeni za opravljanje vloge razsodnika.
            
            
               (3)Odbor SGP je pozvan, da na svojem letnem zasedanju dne [datum] sprejme sklep o izdelavi seznama posameznikov, ki so pripravljeni in usposobljeni za opravljanje vloge razsodnika.
            
            
               (4)Primerno je, da se določi stališče, ki se v imenu Unije zastopa v Odboru SGP, saj bo sklep za Unijo zavezujoč.
            
            
               (5)Izdelava seznama posameznikov, ki so pripravljeni in usposobljeni za opravljanje funkcije razsodnika, je določena v členu 85(1) Sporazuma –
            
            
               SPREJEL NASLEDNJI SKLEP:
            
            
               Člen 1
            
            
               Stališče, ki se v imenu Unije zavzame v Odboru SGP, temelji na osnutku sklepa Odbora SGP glede seznama posameznikov, ki so pripravljeni in usposobljeni za opravljanje funkcije razsodnika, ki je priložen temu sklepu.
            
            
               Člen 2
            
            
               Ta sklep je naslovljen na Komisijo.
            
            
               V Bruslju,
            
            
               
                     Za Svet
               
               
                     Predsednik
               
            
         
         
            
                  
                     (1)
                  
                        UL L 57, 28.2.2009, str. 2.
               
               
                  
                     (2)
                  
                        UL L 17, 21.1.2017, str. 46.
               
               
                  
                     (3)
                  
                        Sodba Sodišča z dne 7. oktobra 2014 v zadevi Nemčija proti Svetu, C-399/12, ECLI: EU: C: 2014: 2258, točke od 61 do 64. 
               
               
                  
                     (4)
                  
                        UL L 57, 28.2.2009, str. 2.
               
               
                  
                     (5)
                  
                        UL L 57, 28.2.2009, str. 1.
               
            
      
    ---documentbreak--- 
      
         
               EVROPSKA KOMISIJA
            Bruselj, 25.7.2019
            COM(2019) 348 final
            PRILOGA
            k
            predlogu Sklepa Sveta
            o stališču, ki se v imenu Evropske unije zastopa v Odboru SGP, ustanovljenem z Vmesnim sporazumom, ki vodi k sporazumu o gospodarskem partnerstvu, med Evropsko skupnostjo in njenimi državami članicami na eni strani in pogodbenico Srednjo Afriko na drugi strani, v povezavi s sprejetjem seznama arbitrov
            
               
         
         
            
               PRILOGA
            
            
               SKLEP št. xx/2019 ODBORA SGP,
                   ustanovljenega z Vmesnim sporazumom, ki vodi k sporazumu o gospodarskem partnerstvu,
                   med Evropsko skupnostjo in njenimi državami članicami na eni strani
                   in pogodbenico Srednjo Afriko na drugi strani,
            
            
               z dne xx. xx. 2019
            
            
               o sprejetju seznama arbitrov
            
            
               ODBOR SGP JE –
            
            
               ob upoštevanju Vmesnega sporazuma, ki vodi k sporazumu o gospodarskem partnerstvu, med Evropsko skupnostjo in njenimi državami članicami na eni strani in pogodbenico Srednjo Afriko na drugi strani (v nadaljnjem besedilu: Sporazum), ki je bil podpisan v Bruslju 15. januarja 2009 in se začasno uporablja od 4. avgusta 2014, ter zlasti člena 85.1 Vmesnega sporazuma,
            
            
               ob upoštevanju naslednjega:
            
            
               (1)V skladu s Sporazumom in tem sklepom pogodbenico Srednjo Afriko tvori Republika Kamerun.
            
            
               (2)Sporazum določa, da Odbor SGP pripravi seznam petnajstih (15) posameznikov, ki so pripravljeni in sposobni opravljati funkcijo arbitrov za reševanje sporov –
            
            
               SPREJEL NASLEDNJI SKLEP:
            
            
               Člen 1
            
            
               Seznam petnajstih (15) arbitrov iz člena 85.1 se sestavi, kot je določeno v Prilogi.
            
            
               Ta seznam ne posega v posebna pravila, ki so določena v Sporazumu ali jih lahko sprejme Odbor SGP.
            
            
               Člen 2
            
            
               Ta seznam se lahko spremeni s sklepom Odbora SGP, ki se sprejme v skladu s členom 92.4 Sporazuma.
            
            
               Člen 3
            
            
               Ta sklep začne veljati na dan podpisa.
            
            
               V xx, xx
            
            
                     
                        Za Republiko Kamerun
                     
                     
                  
                  
                     
                        Za Evropsko unijo
                     
                  
               
                     
                        Alamine Ousmane MEY
                     
                  
                  
                     
                        Cecilia MALMSTRÖM
                     
                  
               
         
            
               
            
               PRILOGA
            
            
               Seznam arbitrov (člen 85.1)
            
            
               Arbitri, ki jih je izbrala pogodbenica Srednja Afrika (Kamerun):
            
            
               Mildred Alugu BEJUKA– Kamerun 
            
            
               Jean Michel MBOCK BIUMLA– Kamerun
            
            
               Henri-Désiré MODI KOKO BEBEY – Kamerun
            
            
               David NYAMSI – Kamerun
            
            
               Sadjo OUSMANOU – Kamerun
            
            
               Arbitri, ki jih je izbrala pogodbenica Evropska unija:
            
            
               Jacques BOURGEOIS – Belgija
            
            
               Claus – Dieter EHLERMANN – Nemčija
            
            
               Pieter Jan KUIJPER – Nizozemska
            
            
               Giorgio SACERDOTI – Italija
            
            
               RamonTORRENT – Španija
            
            
               Arbitri, ki sta jih pogodbenici izbrali skupaj:
            
            
               Thomas COTTIER – Švica
            
            
               Fabien GELINAS – Kanada
            
            
               Merit E. JANOW – Združene države
            
            
               Anna KOUYATE – Mali
            
         
         
            
               Helge SELAND – Norveška